Kleuterskool tydelik gesluit ná tragedieArgieffoto bloot ter illustrasie. (Foto: Unsplash) Die Johannesburgse kleuterskool waar ’n boekrak vandeesweek op die driejarige Kganya Mokhele geval het, sal vir die res van die week gesluit wees terwyl die polisie die omstandighede rakende sy dood ondersoek. Die kleuter het Dinsdag aan sy beserings beswyk nadat ’n boekrak met speelgoed op hom by die Little Ashford-kleuterskool in Senderwood naby Bedfordview beland het. Kganya is die kleinseun van prof. Maurice Radebe, direkteur en hoof van die Wits-sakeskool. “Ons kan nie eens begin om die omvang van die familie se pyn te verstaan nie, en sal elke stap van die pad daar wees om hulle deur hierdie aaklige tyd te ondersteun,” het Cedric Ntumba, uitvoerende hoof van Little Ashford, Woensdag op ’n navraag van Maroela Media reageer. We are deeply saddened by the tragic passing of one of our children. Our deepest condolences to the family who is in our thoughts and prayers during this difficult time. Posted by Little Ashford Senderwood on Wednesday, March 8, 2023 Ntumba het ook sy versekering gegee dat die skool sy volle samewerking aan die owerhede sal gee en sal verseker dat ’n volledige ondersoek na Kganya se dood gedoen word. “Ons is almal getraumatiseerd en verpletter ná gister se voorval.” Volgens Ntumba sal daar berading aan die skool se leerders, onderwysers en ondersteuningspersoneel verskaf word. Matome Chiloane, LUR vir onderwys in Gauteng, het die kleuterskool Woensdag besoek om meer uit te vind oor die omstandighede rakende die voorval. [IN PICTURES]: @EducationGP1 MEC @matomekopano visited Little Ashford Senderwood today following the untimely death of a three-year-old boy learner on Tuesday, 7 March 2023. The MEC convened a briefing with the family of the deceased learner and the management of ECD centre. pic.twitter.com/FXaCU8aVKX — Gauteng Department of Education (@EducationGP1) March 8, 2023